



**MAT 8. RAZRED (petek, 3. 4. 2020)**

**Rešitve nalog:** SDZ (4. del), str. 52, 53/ 1, 2, 3, 4, 5









**OBRAVNAVA NOVE UČNE SNOVI: DELI KROGA**

V SDZ (4. del) si preberi vse o DELIH KROGA (str. 56, 57).

V zvezek zapiši naslov: **DELI KROGA**.

Prilagam učni list, ki si ga lahko natisneš in zalepiš v zvezek. Če to ni možno, preglednico naredi v zvezek.

NAVODILO: dopolni in označi risbo, da boš prikazal/a vse pojme, ki so zapisani v desnem stolpcu z rdečo barvo.

|  |  |
| --- | --- |
| **Matematična risba** | **Definicije in pojmi** |
|  | KROŽNICA (k) je množica vseh točk ravnine, ki so od izbrane točke S te ravnine oddaljene za točno določeno razdaljo r.  POLMER KROŽNICE (r) imenujemo razdaljo r.  OBSEG KROGA je dolžina krožnice. |
|  | KROG (K) je množica vseh točk ravnine, ki so od izbrane točke S te ravnine oddaljene kvečjemu za neko določeno razdaljo r.  SREDIŠČE KROGA imenujemo izbrano točko S. |
|  | MIMOBEŽNICA (m) je premica, ki s krožnico nima nobene skupne točke. |
|  | TANGENTA (t) je premica, ki se krožnice dotika in ima torej s krogom eno skupno točko. Tangenta je pravokotna na polmer, ki ima eno krajišče v dotikališču tangente. |
|  | SEKANTA (s) je premica, ki ima s krožnico dve skupni točki.  TETIVA je daljica, ki povezuje dve točki krožnice – točki, ki sta presečišče sekante s krožnico. |
|  | KROŽNI LOK (l) je del krožnice med dvema točkama krožnice.  SREDIŠČNI KOT () je kot, ki ima vrh v središču kroga, kraka pa sta poltraka, ki potekata iz središča skozi poljubni točki na krožnici. |
|  | KROŽNI IZSEK je del kroga, ki ga določa središčni kot. Pravimo tudi, da je izsek del množice točk kroga omejenih s polmeroma in pripadajočim lokom. |

V SDZ (4. del) reši naslednje naloge: str. 59/ 3, 4, 6

str. 60/ 7